Lav et referat af nedenstående tekst:

Tekst:
Allerede i går fandt politiet frem til den formodede gerningsmand, kunne TV2 Nord fortælle. Han har nu været til afhøring - man valgte nemlig ikke at anholde ham. - Han erkender omstændighederne og har erklæret sig enig i hvad der er foregået, siger efterforskningsleder og politikommissær Kenneth Rodam om modparten, der selv henvendte sig til politiet. Sagen handler derfor nu om en uoverensstemmelse om samtykke mellem den unge kvinde og manden, der mødte hinanden i løbet af nytårsnat og "blev kærlige," som Kenneth Rodam udtrykker det. Dermed er forløbet klarlagt, men om det fører til mere, er endnu usikkert. Skal afhøre kvinde igen I hvert fald skal efterforskningslederen nu tale med den yngre kvinde og hendes bistandsadvokat igen, for at afklare yderligere om samtykkedelen. Det var klokken godt tre på årets første nat at Nordjyllands Politi modtog anmeldelsen om voldtægt i Østergade i Nørresundby fra den forurettede, yngre kvinde. Herefter rykkede politiet talstærkt ud, hvor de både afspærrede området og indsatte politihunde. Efter flere henvendelser kom poltiet i løbet af i går frem til mandens identitet, hvorefter han blev indkaldt til afhøring, fortalte vagthavende hos Nordjyllands Politi, Poul Fastergaard. Sagen var den mest dramatiske for politiet nytårsnat, der blev kaldt "forbavsende rolig" af vagtchefen efter blot fire anholdelser.

Referat:
Både hunde og afspærring var i brug nytårsnat i mulig voldtægtssag - nu er der nyt.